Anexa nr. 2

**Modelul capacităților și competențelor din domeniul ordinii și securității publice (OSP) specifice MAI (care va fi avut în vedere la recrutarea și selecția personalului)**

Modelul este structurat pe 3 niveluri:

**I. Capacități personale (baza, fără legătură directă cu formarea profesională inițială)**

a) capacitatea psiho-somatică (starea de sănătate)

b) aptitudini și abilități fizice (rezistență fizică, agilitate etc.)

c) personalitate, profil psihologic

d) valori, atitudini, comportament (ex. integritatea trebuie să fie una dintre cele mai importante valori ale tuturor angajaților MAI, care să se regăsească și în comportament)

e) abilități “soft” (comunicare, abilități interpersonale, stabilirea de obiective etc.) și abilități transversale (stabilite potrivit Metodologiei de realizare a Cadrului Național al Calificărilor din Învățământul Superior), care nu au legătură directă cu profesia ori ocupația, dar susțin majoritatea activităților profesionale.

**II. Competențe profesionale de bază și în domeniul OSP**

a) competențe profesionale generale și profesionale specifice (date de programul de studii/ specializare la absolvirea instituției de formare profesională inițială)

b) competențe juridice de bază în specializarea OSP – numai pentru personalul responsabil cu aplicarea legii

c) competențe de bază comune personalului MAI și din domeniul OSP

d) competențe de bază comune personalului armei/profilului de muncă

**III. Competențe în aria ocupațională, ocupație și specifice locului de muncă**

a) competențe comune în specialitate (ex. la profilul de muncă poliție ar putea fi 4 – 5 mari specialități: “ordine publică - poliție”, “investigații”, “combaterea criminalității”, “criminalistică“, “intervenții speciale ordine publică”)

b) competențe de bază specifice ocupațiilor MAI (ex.: pentru primele funcții de ofițer ordine publică)

c) competențe/unități de competențe specifice în cadrul ocupației (ex. unități de competență specifice în cadrul ocupației ofițer ordine publică pentru: ordine publică urban, ordine publică rural, ordine publică în domeniul silvic, sisteme de securitate, circulație, transporturi etc.).